**Идел буе Болгар дәүләтендә**

**исламны кабул итүнең 1100-еллыгы бренды идеясен**

**эшләүгә бөтенроссия бәйгесен уздыру турында**

**НИГЕЗЛӘМӘ**

**1. Гомуми нигезләмәләр**

1.1. Әлеге Нигезләмә Идел буе Болгар дәүләтендә ислам динен кабул итүнең 1100-еллыгы брендының иң яхшы иҗади идеясен эшләү буенча бәйге оештыру һәм үткәрү тәртибен билгели (алга таба – бәйге).

1.2. Бәйгене оештыручы – Үзәкләштерелгән дини оешма - Татарстан Республикасы мөселманнары Диния нәзарәте.

1.3. Бәйгедә теләге булган һәркем катнаша ала.

1.4. Бәйгенең максаты – символ буларак куллану максатыннан, Идел буе Болгар дәүләте тарафыннан ислам динен кабул итүнең 1100-еллыгы өчен, юбилей чараларының төп максатларын, бурычларын һәм төп эчтәлеген чагылдырган иң яхшы бренд идеяләрен сайлап алу.

**2. Бәйгене уздыру вакыты**

2.1. Бәйге 2021 елның 1 мартыннан 2021 елның 30 маена кадәр уздырыла.

2.2. Бәйгегә гаризалар һәм эшләр 2021 елның 1 мартыннан 2021 елның 30 апреленә кадәр кабул ителә.

2.3. Бәйгегә килгән эшләр 2021 елның 1 маеннан 2021 елның 15 маена кадәр кадәр карала һәм бәяләнә.

2.4. Бәйгегә йомгак 2021 елның 30 маена кадәр ясала.

**3. Бәйгегә тәкъдим ителә торган материалларның эчтәлегенә һәм бизәлешенә карата таләпләр**

3.1. Бәйгегә тәкъдим ителә торган материалларда түбәндәгеләр булырга тиеш:

- Бәйгедә катнашу өчен гариза-анкета (Кушымта №1);

- Техник бирем (Кушымта №2) буенча, компьютерда яки кулдан башкарылган Бренд идеясенең график сурәте (логотип);

- Бренд идеясе концепциясе (логотип детальләрен һәм брендның гомуми идеясен сәнгать теле чаралары белән тасвирлау – әһәмияте, образлылык һ.б.);

- Брендның сүздәге билгеләнеше (кабатланмас шигарь, 5 сүздән дә артмаска тиеш).

3.2. Бәйгегә материаллар e-mail: [brend1100@bk.ru](mailto:brend1100@bk.ru) адресы буенча электрон почтага җибәрелә (Файл JPG, GIF, PNG форматларының берсендә булырга һәм күләме сурәт (рәсем) белән бергә 5 Мб-тан артмаска тиеш). Хатның темасында Бәйгедә катнашучының фамилиясе, исеме һәм атасының исемен күрсәтү зарур;

3.3. Бәйгегә тәкъдим ителә торган эшләр бәйгедә катнашучыларга кире кайтарылмый.

3.4. Бәйгедә катнашучы һәр кеше Бәйгегә тәкъдим ителә торган эшләргә карата куелган барлык таләпләр үтәлгән очракта, Бәйгегә теләсә никадәр санда эш тәкъдим итә ала.

3.5. Бәйгедә катнашучы үзе турында бәйгегә тәкъдим ителә торган мәгълүматларның дөрес булуын гарантияли.

3.6. Бәйгедә катнашучы бәйгегә җибәрелгән эшләр өченче затларның авторлык, милек хокукларын бозмауларын гарантияли.

3.7. Конкурста катнашучылар оештыручыга автомат рәвештә Конкурска җибәрелгән барлык эшләргә авторлык һәм мөлкәт хокукларын тапшыралар.

3.8. Оештыручы адресына эшләрне җибәрү бәйгедә катнашучының бәйге турындагы Нигезләмә белән танышуын һәм аны үткәрү тәртибе һәм шартлары белән килешүен раслый.

**4. Бәйгене оештыручы һәм анда катнашучыларның хокуклары һәм бурычлары**

4.1. Катнашучыларның хокуклары:

- Бәйгене үткәрү вакыты һәм шартлары турында мәгълүмат алу;

- Бәйгене оештыручы турында мәгълүмат алу;

- Нигезләмә нигезендә, әлеге Нигезләмәдә билгеләнгән бүләкне Бәйгедә җиңүче дип табылган очракта алу;

- гаризалар кабул итү тәмамланганнан да соңга калмыйча, оештыручыга язмача хәбәр итеп, конкурста катнашудан баш тарту.

4.2 Катнашучыларның бурычлары:

- әлеге Нигезләмә таләпләрен үтәргә, шул исәптән әлеге Нигезләмәдә билгеләнгән срокларда бәйгедә катнашу белән бәйле барлык гамәлләрне дә үтәргә;

- Бәйгедә катнашучы дип җиңүче табылган очракта, бәйгедә катнашу турында интервьюда (шул исәптән радио һәм телевидение өчен, шулай ук башка массакүләм мәгълүмат чаралары өчен, шулай ук оештыручы үткәрә торган фото - һәм видеога төшерүләрдә) катнашырга.

- әлеге кагыйдәләр һәм РФдәге гамәлдәге законнар белән каралган башка йөкләмәләрне үтәргә.

- Брендның иң яхшы идеясен эшләүгә конкурста җиңүчеләр эшләрен вектор рәвешендә (CDR, AI, EPS, программа версиясен күрсәтеп) бирергә тиеш. Бренд идеясенең график сурәте габаритларның берсенә 1,5 см га кадәр масштаблы булырга тиеш, линияләрнең калынлыгы 0,2 мм, CMYK, Pantonе (төсле код күрсәтеп) төсләр палитры һәм төссез (аклы-каралы) вариант булырга тиеш.

4.3. Оештыручының хокуклары:

- әлеге Нигезләмәдә каралган очраклардан тыш, бәйгедә катнашучылар белән язма сөйләшүләргә яки башка төрле элемтәгә кермәү;

- Катнашучылардан әлеге Нигезләмәдә каралган очракларда кирәкле мәгълүматны һәм документларны соратып алу;

- Конкурсның җиңүчесе белән радио һәм телевидение өчен, шулай ук башка массакүләм мәгълүмат чаралары өчен реклама сыйфатында әңгәмәләр оештырыру һәм үткәрерү, фото - һәм видеога төшерүне оештыру һәм үткәрү.

- конкурста катнашучылар тарафыннан тәкъдим ителгән нәтиҗәләрне, шулай ук тәкъдим ителгән иҗади эшләрне интернет-сайтларда һәм башка мәгълүмати ресурсларда бирелгән өстәмә рөхсәт алмыйча һәм бүләк өчен түләмичә бастырып чыгару.

4.4. Оештыручының бурычлары:

- әлеге Нигезләмә кагыйдәләрен үтәргә, шул исәптән бәйгене үткәрү белән бәйле барлык гамәлләрне дә әлеге Нигезләмәдә билгеләнгән срокларда башкарырга;

- Бәйгене әлеге Нигезләмә нигезендә үткәрүне тәэмин итү;

- оештыручылар тарафыннан Бәйгене үткәрү максатлары өчен анда катнашучылардан алынган шәхси мәгълүматларның конфиденциальлеген һәм аларны эшкәрткәндә иминлекне тәэмин итү;

- Бәйгедә җиңүчегә әлеге Нигезләмәнең 7.10 пунктында каралган бүләкне бирү;

- Бәйгедә катнашучыларга бәйге уздыру Кагыйдәләре турында, шулай ук аны үткәрү нәтиҗәләре турында мәгълүмат бирүне тәэмин итү;

- әлеге Нигезләмәне үзгәртү турында бәйгедә катнашучыларга мәгълүмат бирүне тәэмин итү;

- Бәйгедә катнашучылар турында мәгълүматны, әлеге Нигезләмәдә һәм Россия Федерациясе законнарында каралган очраклардан тыш, Бәйгене үткәрү белән бәйле булмаган максатларда өченче затларга бирмәү.

4.5 Оештыручы түбәндәгедәр өчен җаваплы түгел:

- Иҗади эшләрнең эчтәлеге һәм аларның закон таләпләренә туры килүе, бәйгедә катнашучылар-иҗади эшләр авторлары тарафыннан өченче затларның интеллектуаль һәм башка хокукларын бозган өчен;

- Бәйгедә катнашучыларның бәйге турында тулырак мәгълүмат белән танышу мөмкинлеге булмау өчен;

- Бәйгедә катнашучыларның үз гаепләре яки элемтә оешмалары гаебе белән яисә оештыручыга бәйле булмаган башка сәбәпләр аркасында мәгълүмат, белешмәләр/документларны ала алмау/вакытында алмау өчен;

- Бәйгедә катнашучылар тарафыннан әлеге Нигезләмәдә каралган вазыйфаларны үтәмәү (вакытында үтәмәү) өчен;

- Бәйгедә катнашучылар анкеталарда үзләренең теркәлү турындагы мәгълүматлары итеп күрсәткән шәхси белешмәләрнең, алар белән элемтәгә керү өчен һәм башка мәгълүматларның дөреслеге, төгәллеге, шулай ук бу уңайдан Бәйгедә катнашучылар белән анкетада күрсәтелгән, оештыручыга бәйле булмаган мәгълүматлар буенча, шулай ук элемтә операторларының эш сыйфаты белән бәйле булган сәбәпләр аркасында элемтәгә керә алмау өчен.

**5. Иҗади эшкә интеллектуаль хокуклар**

5.1. Бәйгедә катнашу өчен иҗади эш тәкъдим итеп, һәр катнашучы бу иҗади эшнең авторы һәм аңа махсус хокукка ия булуын гарантияли, шулай ук оештыручыга үзенең иҗат эшен юбилей чараларын Идел буе Болгар дәүләте тарафыннан ислам динен кабул итүнең 1100-еллыгын бәйрәм итүне яктыртучы барлык ресурсларда, шул исәптән массакүләм мәгълүмат чаралары материалларында, реклама мәйданчыкларында һәм юбилей чараларының сувенир продукциясендә кулланырга ризалыгын бирә. Бәйгедә катнашучылар Россия Федерациясенең гамәлдәге законнарында каралган, өченче затларның интеллектуаль хокукларын бозган өчен җаваплылык тоталар.

5.2. Бәйгедә катнашу өчен иҗади эш тәкъдим итеп, катнашучы оештыручыга тәкъдим ителгән иҗади эшкә карата нинди дә булса тартып алу һәм чикләүләрсез, барлык аерым хокукларны, шул исәптән эшкәртүгә, бастыруга, өченче затларга тапшыруга, шулай ук оештыручы тарафыннан иҗади эшне халыкка игълан итүгә һәм аноним рәвештә куллануга рөхсәт бирә.

5.3. Бәйгедә катнашу өчен иҗади эш тәкъдим итеп, катнашучылар оештыручыга иҗади эшкә теләсә нинди үзгәрешләр һәм/яки өстәмәләр кертү, аны кулланганда эшне шәрехләр һәм/яки аңлатмалар белән тәэмин итү турында тулы һәм кире кайтаргысыз ризалык бирәләр.

**6. Бәйгенең сайлап алу критерийлары**

6.1. Бренд идеяләрен бәяләгәндә (бренд идеясе концепциясе, аның график сурәте һәм шигаре) түбәндәге критерийлар кулланыла:

- теманы ачу тирәнлеге;

- иҗади якын килү;

- идеяләрнең һәм сәнгать чишелешенең чагылышы;

- конкурс тематикасына туры килү;

- юбилей чараларының эчтәлеген чагылдыру;

- идеянең һәм сәнгати бирелешенең оригинальлеге һәм уникальлеге;

- осталык;

- эскизның эчтәлеге;

- техник үтәлеш.

**7. Конкурска йомгак ясау һәм җиңүчеләрне бүләкләү**

7.1. Бәйгегә йомгак ясау һәм җиңүчеләрне билгеләү өчен Идел буе Болгар дәүләте тарафыннан ислам динен кабул итүгә 1100-еллыгы брендының иң яхшы идеясенә Бәйгегә йомгак ясау буенча Комиссия төзелә.

7.2. Комиссия комиссия рәисе, Комиссия рәисе урынбасары, Комиссия секретаре һәм комиссия әгъзаларыннан тора.

7.3. Комиссия белән җитәкчелек итү комиссия рәисе, ә ул булмаганда – комиссия рәисе урынбасары тарафыннан башкарыла.

7.4. Әгәр Комиссия утырышында аның әгъзаларының кимендә 2/3 өлеше катнашса, Комиссия карарлар чыгарырга хокуклы.

7.5. Комиссия бәйгегә йомгакны 2021 елның 30 маена кадәр ясый. Бәяләмә әлеге Нигезләмәнең 6 бүлегендәге 6.1 пунктында күрсәтелгән һәр критерий буенча биш баллы шкала буенча (1-2 балл - канәгатьләнерлек түгел, 3 балл - канәгатьләнерлек, 4 балл - яхшы, 5 балл - бик яхшы) балларда бирелә. Иҗади эшләрне бәяләү комиссия тарафыннан конфиденциаль рәвештә, аларның авторлары булмаган килеш башкарыла. Эшләрне бәяләгәндә авторлар күрсәтелми. Беркем дә комиссия әгъзаларына йогынты ясарга, шулай ук тәкъдим ителгән эскиз карарларын бәяләгәндә аларның фикер белдерүенә комачауларга хокуклы түгел.

7.6. Эшләргә бәяләмә Комиссия әгъзалары тарафыннан эскиз карарларын визуаль карау һәм шигарьнең эчтәлеген һәм бренд идеясенең концепциясен анализлау нәтиҗәләре буенча комиссия әгъзалары тарафыннан катнашучыларга куелган балларны кушу юлы белән бирелә.

7.7. Конкурста иң күп балл җыйган 3 катнашучы җиңүче дип санала. Тигез балл алган берничә катнашучы булса, комиссия рәисе тавышы хәлиткеч булып тора.

7.8. Комиссия карары беркетмә белән рәсмиләштерелә. Беркетмәгә комиссиянең барлык әгъзалары кул куя.

7.9. Комиссия 2021 елның 30 маена кадәр җиңүчеләрне бүләкләү турында Карар кабул итә һәм бәйгедә җиңүчегә бүләкләү турында Карар кабул ителгәннән соң 10 календарь көн эчендә хәбәр итә.

7.10. Бәйге нәтиҗәләре буенча 3 җиңүче билгеләнә.

7.11. Һәр җиңүчегә 100 000 сум күләмендә премия бирелә.

7.12. Комиссия карары буенча бәйгенең аерым катнашучыларына номинантлар дипломнары бирелергә мөмкин.

7.13. Бәйге нәтиҗәләре ТР мөселманнары Диния нәзарәтенең

dumrt.ru адресы буенча урнашкан сайтында басыла.

Идел буе Болгар дәүләтендә

ислам динен кабул итүнең

1100-еллыгы брендын эшләү өчен

бөтенроссия бәйгесен

үткәрү турында Нигезләмәгә

Кушымта №1

**Бәйгедә катнашу өчен гариза - анкета**

1. Авторның фамилиясе, исеме һәм атасының исеме\*

2. Авторның туган көне\*

3. Яшәгән урыны (почта адресы) \*

4. Эш яки белем алу урыны

5. Бренд идеясе турында кыскача мәгълүмат (бренд идеясенең концепциясе, шигарь, логотип һәм аның символларын нигезләп тасвирлау) \*

6. Элемтәгә керү өчен телефоннар\*

7. Электрон почта адресы (булган очракта)

\*- тутыру мәҗбүри булган юллар

Идел буе Болгар дәүләтендә

ислам динен кабул итүнең

1100-еллыгы брендын эшләү өчен

бөтенроссия бәйгесен

үткәрү турында Нигезләмәгә

Кушымта №2

ТЕХНИК БИРЕМ

1. Бренд идеясе дип брендның кыйммәтләре һәм маркетинг характеристикаларының оригиналь системасы күзаллана, ул Россиядә һәм дөнья күләмендә Идел буе Болгар дәүләтендә исламны кабул ителүнең 1100-еллыгын иң уңышлы ысул белән күрсәтергә мөмкинлек бирә. Аларга брендның концепциясе, шигаре һәм логотибы керә.
2. Бәйгегә тәкъдим ителгән логотипларның төрләре:

- юбилей датасының оригиналь график бирелеше;

- фирма билгесе – хәреф белән язылыш;

- фирма билгесе – атаманың һәм билгенең комбинациясе. Логотип тормышка ашырылучы юбилей чараларын бәйрәм итүнең уңай имиджын тудырырыга тиеш.

3. Конкурска тәкъдим ителгән идеяләргә карата куелган таләпләр:

– ассоциативлык, оригинальлек, истә калырлык, сәнгатьлелек, уңайлылык, төгәллек

4. Конкурска тәкъдим ителгән логотип составына түбәндәгеләр керә:

**-** аклы-каралы логотип сурәте;

- логотипның төсле сурәте.

5. Логотип сурәте зур һәм кечкенә үлчәмдә дә ачык һәм аңлаешлы булырга тиеш, ул шулай ук реклама-мәгълүмат материалларының горизонталь һәм вертикаль форматлары өчен туры килергә тиеш.

6. Логотипны куллану: интернет-ресурсларда, ММЧ материалларында урнаштыру, басма, китап һәм сувенир продукциягә төшерү, төрле форматтагы тышкы мәгълүмат һәм реклама чыганакларында, шул исәптән мультимедиа экраннарында урнаштыру.

7. Бренд идеясе концепциясе: бренд идеясе Россияне мөселман дөньясының үз территориясендә Ислам үсешенең бай һәм борынгы тарихы булган бер өлеше итеп чагылдырырга тиеш.

8. Идея теле - рус яки татар теле, логотип теле бөтен аудитория өчен универсаль булырга яки 4 вариантта – татар, рус, инглиз, гарәп телләрендә булырга мөмкин.